|  |  |
| --- | --- |
|  | A Galipedia ten un portal sobre: ***Fórmula 1*** |

**Gianfranco "Franco" Comotti**, nado en Brescia o 24 de xullo de 1906 e finado en Bérgamo o 10 de maio de 1963, foi un piloto de carreiras italiano.

Traxectoria
-----------

Participou en dous Grandes Premios do Campionato do Mundo de Fórmula 1, debutando o 3 de setembro de 1950. Non logrou puntos de campionato. Tamén participou en numerosas carreiras fora do campionato da Fórmula Un.

Andaina nas carreiras
---------------------

Apareceu por primeira vez no Gran Premio de Italia de 1928 nun dos Talbot da Scuderia Materassi. Logo desta carreira Comotti desapareceu da escena das carreiras pero regresou en 1931 cando gañou a carreira de ciclocoches no Circuíto de Alessandria en Salmson. Entón, trouxo un coche deportivo Alfa Romeo Monza a Scuderia Ferrari en Módena e converteuse no piloto oficial do equipo en 1932. Na tempada de 1934 Comotti gañou o Grand Prix du Comminges para Ferrari. Máis tarde ese ano terminou terceiro no Gran Premio de Italia de 1934 xunto a Carlo Felice Trossi. Comotti continuou a pilotar para Ferrari ata o final da tempada de 1935.

En 1937 Comotti mudouse a Francia e uniuse ao equipo Talbot como piloto de probas. Probou coches para os clientes e foi o piloto de reserva do equipo de carreiras. Ese ano gañou o RAC Tourist Trophy en Donington Park. Comotti abandonou o equipo ao final da tempada e uniuse á Ecurie Bleue de Laurie e Lucy Schells en 1938, pilotando un Delahaye. Ese ano correu o seu primeiro Gran Premio no Gran Premio de Alemaña de 1938 e tamén fixo a súa única saída en Le Mans. Pero retirouse cedo nas dúas carreiras.

Logo da guerra Comotti converteuse no piloto de probas do novo Talbot-Lago T26C. Tamén participou en varios Grandes Premios con este coche en 1948. Na tempada de Fórmula Un de 1950, Comotti converteuse no piloto de probas da Scuderia Milano e tamén participou no seu primeiro Gran Premio de Fórmula Un no Gran Premio de Italia de 1950. correu o seu segundo e último Gran Premio do Campionato do Mundo no Gran Premio de Francia de 1952, pilotando un Ferrari para a Scuderia Marzotto.

Comotti foi un dos nove fundadores do *Club international des anciens pilotes de Grand Prix F1* (1962).

Vida persoal
------------

Creceu en Bergamo. Traballou no negocio do petróleo durante toda a súa vida. Na década de 1930 casou con Anna Maria Peduzzi, que foi unha das mellores mulleres piloto de Italia. A súa carreira durou aínda máis que a do seu marido. Logo da súa retirada das carreiras, traballou para BP en ​​África do Norte.

Rexistro de carreiras
---------------------

### Resultados completos nas 24 Horas de Le Mans

| Ano | Equipo | Co-Pilotos | Coche | Clase | voltas | Pos. | Clase |
| --- | --- | --- | --- | --- | --- | --- | --- |
| 1938 | Francia Ecurie Bleue | Francia Albert Divo | Delahaye 145 | 5.0 | 7 | Ret | Ret |
| fonte: |

### Resultados completos no Campionato de Europa

(clave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | Pos. | Pts |
| --- | --- | --- | --- | --- | --- | --- | --- | --- | --- |
| 1938 | Ecurie Bleue | Delahaye 145 | Delahaye 4.5 V12 | FRA | ALERet | SUI | ITA | 31º | 31 |
| Fonte: |

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Pts |
| --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Scuderia Achille Varzi | Maserati 4CLT/48 | Maserati 4CLT 1.5 L4s | GBR | MON | 500 | SUI | BEL | FRANCG |  |  | NC | 0 |
| Scuderia Milano | Maserati 4CLT/50 | Milano 1.5 L4s |  |  |  |  |  |  | ITARet |  |
| 1952 | Scuderia Marzotto | Ferrari 166 | Ferrari 125 1.5 V12 | SUI | 500 | BEL | FRA12 | GBR | ALE | NED | ITA | NC | 0 |
| Fonte: |

Notas
-----

1. 1 2 3 4  "Gianfranco "Franco" Alessandro Maria Comotti (I)". *kolumbus.fi*. Arquivado dende o orixinal o 17 de febreiro de 2020. Consultado o 21 de outubro de 2017.
2. ↑  "RAC TOURIST TROPHY". *kolumbus.fi*. Arquivado dende o orixinal o 10 de setembro de 2017. Consultado o 9 de decembro de 2016.
3. ↑  "All Results of Gianfranco Comotti". *racingsportscars.com*. Consultado o 21 de outubro de 2017.
4. ↑  "THE GOLDEN ERA – OF GRAND PRIX RACING". *kolumbus.fi*. Arquivado dende o orixinal o 06 de xuño de 2011. Consultado o 21 de outubro de 2017.
5. ↑  "Franco Comotti - Involvement". *statsf1.com*. Consultado o 21 de outbro de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gianfranco Comotti Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q173528
* IMDb: nm8913416
* DriverDB: gianfranco-comotti
* RacingReference: Franco\_Comotti

 |